Szám: 1-6/2021. 17. sz. napirendi pont

Indoklás

Zalaszentgrót Város Önkormányzata Polgármesterének

2021. április 29-re tervezett döntéséhez

Tárgy: Döntés a Zalaszentgróti Városi Futball Club TAO pályázatának önrész átcsoportosítására vonatkozó kérelméről

Indokolás:

A Zalaszentgróti Városi Futball Club 2020. február 27-én TAO pályázatot nyújtott be a Magyar Labdarugó Szövetséghez. Zalaszentgrót Város Önkormányzatának Képviselő-testülete a 121/2020. (X. 29.) számú képviselő-testületi határozatával úgy döntött, hogy a Zalaszentgróti Városi Futball Club TAO pályázatának 30%-os, azaz 3.010.024,- Ft összegű önrészét az önkormányzat költségvetéséből biztosítja.

A pandémiás helyzet miatt ugyanakkor sajnálatos módon az Egyesület működése is veszélybe került. A zártkapus mérkőzések folytán jelentős jegybevételektől és büfébevételektől esik el a klub, továbbá a gazdasági szereplőket is érintő intézkedések következményeként a környékbeli cégek sem tudnak támogatást nyújtani az Egyesület részére. Az Önkormányzat által nyújtott 4.500.000,- Ft támogatás nagyon szűkösen biztosítja a Club fennmaradását.

A Zalaszentgróti Városi Futball Club azzal a kéréssel fordult a Képviselő-testülethez, hogy az Önkormányzat a TAO pályázat önrészeként elkülönített 3.010.000,- Ft összegű költségvetési előirányzatból csoportosítson át 1.500.000,- Ft összeget a Városi Futball Club támogatása előirányzatra, működési támogatás céljára. A TAO pályázathoz megítélt támogatás fennmaradó összegét a Club a 2021/2022. évi TAO pályázat öltözőépület felújítási és átalakítási céljára kívánja fordítani.

Az egyesület kérelmét méltányolhatónak tartom.

Határozati javaslat:

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – úgy dönt, hogy a 121/2020 (X. 29.) számú képviselő-testületi határozattal a Zalaszentgróti Városi Futball Club TAO pályázatának önrészére elkülönített összegből 1.500.000,- Ft összeget a Városi Futball Club támogatása előirányzatra, működési támogatás céljára átcsoportosít, annak elfogadásával, hogy a Club a TAO pályázathoz megítélt támogatás fennmaradó 1.510.000,- Ft összegét a 2021/2022. évi TAO pályázat öltözőépület felújítási és átalakítási céljára kívánja fordítani.

A polgármester felkéri a jegyzőt a szükséges intézkedések megtételére.

Határidő: 2021. május 31.

Felelős: Dr. Simon Beáta jegyző

Zalaszentgrót, 2021. április 26.

Baracskai József

polgármester

A határozati javaslat a törvényességi előírásnak megfelel.

Dr. Simon Beáta

jegyző