**Szám:** 1-6/2021. 18. sz. napirendi pont

**Indokolás**

**Zalaszentgrót Város Önkormányzata Polgármesterének**

**2021. április 29-re tervezett döntéséhez**

**Tárgy:** Döntés közétkeztetéssel kapcsolatos közbeszerzési eljárás lefolytatásáról és a 2021. évi közbeszerzési terv kiegészítéséről

**Indokolás:**

Zalaszentgrót Város Önkormányzatának Képviselő-testülete a 2015. május 28-i rendes ülésén döntött a "Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének folyamatos biztosítása" tárgyú közbeszerzési eljárás lezárásáról, melynek eredményeként 2015. június 11-én szerződéskötésre került sor a VÁSÁRTÉR Kereskedelmi és Vendéglátó Bt.-vel. A megkötött - és főként a szolgáltatási díjtételek változása miatt többszörösen módosított - vállalkozási szerződés VII./1./ pontja az alábbiak szerint rendelkezik a szerződés időbeli hatályáról:

*„Szerződő felek a szerződést határozott időre, 2015. július hónap 1. napjától 2020. június hónap 30. napjáig kötik. Szerződő felek megállapodnak abban, hogy a szerződés egyező akarattal további egy évre, 2021. június hónap 30. napjáig, változatlan tartalommal és feltételekkel meghosszabbítható.”*

Katona Andrea, a VÁSÁRTÉR Bt. ügyvezetője a 2020. február 12-én kelt megkeresésében a fenti szabályozásra hivatkozással úgy nyilatkozott, hogy a szolgáltató élni kívánna a további egy évre szóló szerződésmódosítás lehetőségével. Ezzel önkormányzatunk is egyetértett, így a 42/2020. (III. 26.) számú képviselő-testületi határozatban úgy rendelkeztünk, hogy a vállalkozási szerződés időbeli hatályát 2021. június 30. napjáig meghosszabbítjuk.

A fentiek alapján tehát intézkednünk kell közétkeztetési kötelezettségünk 2021. július 01. napjától való ellátásáról. Ismert, hogy az önkormányzatnak kell gondoskodnia a Deák Ferenc Általános Iskola, Gimnázium és Alapfokú Művészeti Iskolát, a Zalaszentgróti Napköziotthonos Óvoda-Bölcsődét, a Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézményt és a Zalaszentgróti Szociális, Család-, és Gyermekjóléti Központot érintő közétkeztetés, valamint a szünidei gyermekétkeztetés biztosításáról is.

Figyelembe véve a szolgáltatás évi mintegy nettó 50 millió forint összegű ellenértékét, a logikusnak tűnő, több évre szóló szerződés esetén mindenképpen szükséges közbeszerzési eljárás lefolytatása. A közbeszerzésekről szóló 2015. évi CXLIII. törvény (a továbbiakban: Kbt.) 21. § (6) bekezdése úgy rendelkezik, hogy a 3. melléklet szerinti, közétkeztetés tárgyú közbeszerzésekre e törvényt a kormányrendeletben meghatározott sajátos rendelkezéseket figyelembe véve kell alkalmazni.

A fent említett kormányrendelet a közétkeztetés tárgyú közbeszerzések tekintetében alkalmazandó eljárások sajátos szabályairól szóló 676/2020. (XII. 28.) Korm. rendelet, amely a 2021. március 1-jén történt hatályba lépésével valóban fontos új szabályokat fogalmaz meg, melyek közül a leglényegesebbek az alábbiak:

- Az ajánlatkérő köteles a szerződés teljesítésére vonatkozó feltételként előírni a következőket:

a) 2022. január 1-jétől legalább a beszerzett termékek összértékének 60 százaléka;

b) 2023. január 1-jétől legalább a beszerzett termékek összértékének 80 százaléka

a közétkeztetési rövid ellátási láncban beszerzett termékekből, illetve a helyi élelmiszer termékekből származik.

- Az e rendelet szerinti közbeszerzési eljárás alapján szerződés legfeljebb 2 éves időtartamra köthető, mely a Kbt. szabályai szerint legfeljebb 2 évvel meghosszabbítható.

- Az ajánlatkérő nem alkalmazhatja a legalacsonyabb ár szempontját egyedüli értékelési szempontként közétkeztetési szolgáltatások esetében.

- Az ajánlatkérőnek az értékelési szempontok meghatározásakor az alábbi szempontok közül legalább hármat figyelembe kell vennie:

a) valamennyi beszerzett termék összértékéből a közétkeztetési rövid ellátási láncban beszerzett termékek és helyi élelmiszer termékek összesített aránya vonatkozásban az eljárásban kötelező szerződési feltételként meghatározott arány(ok)nál kedvezőbb (nagyobb) arányú vállalás;

b) az ételkészítés és a tálalás helye közötti minél rövidebb szállítási időtartam;

c) ellenőrzött ökológiai gazdálkodásból származó termékek minél nagyobb aránya a beszállított élelmiszerek között;

d) az eljárásban előírt címkével rendelkező élelmiszerek minél nagyobb aránya a beszállított élelmiszerek között;

e) fogyasztói visszajelzési rendszerek bevezetésének vállalása, a szolgáltatást igénybe vevőnek dokumentált módon véleménynyilvánításra, visszajelzésre van lehetősége;

f) a táplálkozás-egészségügyi előírásokról szóló rendelet előírásaiban foglalt gyakoriságon felül szolgáltat zöldséget, gyümölcsöt;

g) a táplálkozás-egészségügyi előírásokról szóló rendelet előírásaiban foglalt gyakoriságon felül szolgáltat teljes kiőrlésű gabona alapú élelmiszert;

h) diétás étkeztetés biztosítását vállalja a szolgáltató.

- A közétkeztetési szolgáltatásról szóló szerződésnek főzőkonyhánként, illetve telephelyenként tartalmaznia kell a beszerzett termék összértékén belül a közétkeztetési rövid ellátási láncban beszerzett termékek, illetve a helyi élelmiszer termékek összesített arányát.

Kiemelendő továbbá, hogy - mivel a fenti kettő éves szerződéses időtartammal számolva a közbeszerzési érték az uniós értékhatárt meghaladja -, a Kbt. 27. § (3) bekezdése alapján az ajánlatkérő köteles felelős akkreditált közbeszerzési szaktanácsadót bevonni a közbeszerzésbe.

Szintén a Kbt. kötelező szabálya értelmében meg kell határozni a közbeszerzési eljárás belső felelősségi rendjét. E körben indokoltnak tartom, hogy - hasonlóan a 2015. évi közbeszerzési eljáráshoz - témafelelősöknek a közétkeztetéssel közvetlenül érintett intézmények vezetői kerüljenek kijelölésre.

Végezetül, a fent részletezett közbeszerzési eljárásra tekintettel az önkormányzat 18/2021. (II. 15.) számú határozattal elfogadott 2021. évi közbeszerzési tervének kiegészítése is szükségessé vált.

**Határozati javaslat:**

**I.**

Zalaszentgrót Város Önkormányzata Képviselő-testületének feladat- és hatáskörében eljárva a polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – úgy dönt, hogy a „Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítása” tárgyában közbeszerzési eljárást ír ki, melynek lefolytatásával az önkormányzat Beszerzési Szabályzata alapján kiválasztott felelős akkreditált közbeszerzési szaktanácsadót bízza meg.

A polgármester a megbízási díj pénzügyi fedezetét az önkormányzat 2021. évi költségvetése dologi kiadásainak szakértői díjak előirányzata terhére biztosítja.

A polgármester felkéri a jegyzőt a felelős akkreditált közbeszerzési szaktanácsadó kiválasztására irányuló eljárás előkészítésére.

A polgármester intézkedik a megbízási szerződés aláírásáról.

**Határidő:** 2021. május 10.

**Felelős:** Baracskai József polgármester

Dr. Simon Beáta jegyző

**II.**

Zalaszentgrót Város Önkormányzata Képviselő-testületének feladat- és hatáskörében eljárva a polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – úgy dönt, hogy a „Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítása” tárgyában kiírandó közbeszerzési eljáráshoz szükséges, a közbeszerzésekről szóló 2015. évi CXLIII. törvény 27. §-ának megfelelő belső felelősségi rendet az indokolás 1. számú melléklete szerint elfogadja.

A polgármester és a jegyző intézkedik a felelősségi rendben meghatározott feladatok végrehajtásának koordinálásáról.

**Határidő:** 2021. június 20.

**Felelős:** Baracskai József polgármester

Dr. Simon Beáta jegyző

**III.**

Zalaszentgrót Város Önkormányzata Képviselő-testületének feladat- és hatáskörében eljárva a polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – úgy dönt, hogy a 18/2021. (II. 15.) számú képviselő-testületi határozat kiegészítésével Zalaszentgrót Város Önkormányzatának 2021. évi közbeszerzési tervét az indokolás 2. számú melléklete szerinti tartalommal jóváhagyja.

A polgármester felkéri a jegyzőt a kiegészített közbeszerzési terv végrehajtásával és közzétételével kapcsolatban esetlegesen szükséges intézkedések megtételére.

**Határidő:** azonnal

**Felelős:** Dr. Simon Beáta jegyző

**Zalaszentgrót**, 2021. április 26.

**Baracskai József**

polgármester

A határozati javaslatok a törvényességi előírásnak megfelelnek.

**Dr. Simon Beáta**

jegyző

1. számú melléklet

**„Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítása” tárgyú közbeszerzési eljárás**

**belső felelősségi rendje**

|  |  |  |
| --- | --- | --- |
| a.) | Eljárás fajtája | Kbt. 81. § szerinti közbeszerzési eljárás (szolgáltatás megrendelés) |
| b.) | Eljárás megindításának időpontja | 2021. május |
| c.) | Szakmai előkészítő munkacsoport tagjai | Eljáró személy: közbeszerzés lefolytatásával megbízott személy\*  Témafelelős: Dufkáné Vincze Mária,  Molnár Szilveszterné,  Czilingerné Antal Edina,  Dézsenyiné Németh Noémi  Pénzügyi-gazdasági szakember: Kovács Szilvia  Jogi szakember: Dr. Simon Beáta |
|  | **Eljárási cselekmények** | **Javaslat a felelős személyre és szervezetre** |
| 1. Bazs | Ajánlattételi felhívás és dokumentáció összeállítása a munkacsoport előkészítése alapján | Eljáró személy: közbeszerzés lefolytatásával megbízott személy\* |
| 1. 2. | Ajánlattételi felhívás és dokumentáció jóváhagyása | Baracskai József polgármester |
| 3 | Ajánlat(tétel)i felhívás hirdetmény megküldése, valamint a dokumentáció rendelkezésre bocsátása | Eljáró személy: közbeszerzés lefolytatásával megbízott személy\* |
| 4. | Ajánlatok bontásánál jelen lévő személyek | Eljáró személy: közbeszerzés lefolytatásával megbízott személy\*  Témafelelős: Dufkáné Vincze Mária,  Molnár Szilveszterné,  Czilingerné Antal Edina,  Dézsenyiné Németh Noémi  Pénzügyi-gazdasági szakember: Kovács Szilvia  Jogi szakember: Dr. Simon Beáta |
| 5. | Ajánlatok elbírálása, döntés-előkészítő javaslat készítése (kizárás, érvénytelenné nyilvánítás, nyertes ajánlattevő kiválasztása) | Eljáró személy: közbeszerzés lefolytatásával megbízott személy\*  Témafelelős: Dufkáné Vincze Mária,  Molnár Szilveszterné,  Czilingerné Antal Edina,  Dézsenyiné Németh Noémi  Pénzügyi-gazdasági szakember: Kovács Szilvia  Jogi szakember: Dr. Simon Beáta |
| 6. | A közbeszerzési eljárást lezáró döntés meghozatala | Zalaszentgrót Város Önkormányzatának Képviselő-testülete |
| 7. | Összegzés és Tájékoztató az eljárás eredményéről elkészítése megküldése ajánlattevőknek, szükséges adatszolgáltatások megtétele | Eljáró személy: közbeszerzés lefolytatásával megbízott személy\* |
| 8. | Szerződéskötés előkészítése | Eljáró személy: közbeszerzés lefolytatásával megbízott személy\*  Témafelelős: Dufkáné Vincze Mária,  Molnár Szilveszterné,  Czilingerné Antal Edina,  Dézsenyiné Németh Noémi  Pénzügyi-gazdasági szakember: Kovács Szilvia  Jogi szakember: Dr. Simon Beáta |
| 9. | Szerződés aláírása | Baracskai József polgármester |

\*A közbeszerzés lefolytatásával megbízott személy kiválasztására a határozat elfogadása után a Zalaszentgrót Város Önkormányzata beszerzéseiről szóló szabályzata alapján kerül sor.

2. számú melléklet

**KÖZBESZERZÉSI TERV 2021.**

**Zalaszentgrót Város Önkormányzata**

| A közbeszerzés tárgya és mennyisége | CPV kód | Irányadó eljárásrend | Tervezett eljárási típus | Időbeli ütemezés | | Közbeszerzési eljárást lebonyolító szervezet | Sor kerül-e vagy sor került-e adott közbeszerzéssel összefüggésben előzetes összesített tájékoztató közzétételére |
| --- | --- | --- | --- | --- | --- | --- | --- |
| az eljárás megindításának, illetve a közbeszerzés megvalósításának tervezett időpontja | szerződés teljesítésének várható időpontja vagy a szerződés időtartama |
| I. Árubeszerzés | | | | | | | |
|  |  |  |  |  |  |  |  |
| II. Építési beruházás | | | | | | | |
| Zalaszentgrót fenntartható közlekedésfejlesztése című projekt keretében a kerékpárút és híd építése |  | Kbt. Harmadik része szerinti Nemzeti eljárásrend | Kbt. 115. § szerinti eljárás | 2021. május - június | szerződés szerint |  | nem |
|  |  |  |  |  |  |  |  |
|  |  |  |  |  |  |  |  |
| II. Szolgáltatás megrendelése | | | | | | | |
| Zalaszentgrót zöldterületeinek és parkjainak fenntartása |  | Kbt. Harmadik része szerinti Nemzeti eljárásrend | Kbt. 115. § szerinti eljárás | 2021. február- március | szerződés szerint | ALD Projekt Kft. | nem |
| „Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítása” |  | Kbt. Második része szerinti eljárásrend | Kbt. 81. § szerinti eljárás | 2021. május-június | szerződés szerint |  | nem |

**Zalaszentgrót**, 2021. április 22.

**Baracskai József**

polgármester